שמן הזית ותכונותיו 

כתבה: ענת ולדמן

שמן - צף או שוקע?

הפעילות 

נמלא 3 כוסות שקופות זהות בגודל, בצורה ובסוג החומר שממנו הן עשויות, באותה כמות מים. 

נשאל את הילדים מה צבע המים? 

נמלא 3 מבחנות זהות בחומרים שונים, בכמות שווה. בראשונה - שמן זית, בשנייה - יין ובשלישית - מיץ תפוזים. 

נבקש מהילדים לתאר את הנוזלים שבכל אחת מהמבחנות? 

נבקש מהילדים לשער מה יקרה בכל כוס אשר נמזוג לתוכה חומר שונה? 

נרשום את השערות הילדים, ולאחר מכן נאפשר להם להתנסות. 

לאור ההתנסות יאוששו הילדים או יפריכו את השערותיהם ויסיקו מסקנות. 

חשוב! 

יש לבודד את המשתנים: המשתנה הבלתי תלוי: כוסות זהות, כמות מים שווה, כמות חומר שווה, מבחנות שוות. המשתנה התלוי: סוג החומר (יין, שמן, מיץ תפוזים). כלומר, אנו בודקים משתנה אחד - סוג הנוזלים המצוינים לעיל, האם הוא צף או שוקע בתוך המים? (אם לדוגמה גודל הכוסות או כמויות המים יהיו שונים , הניסוי כבר יעסוק בעוד משתנים בו זמנית). 

המסקנה היא רק לגבי אותם חומרים שנבדקו (אם השמן הוא שמן זית, המסקנה תהיה לגבי שמן הזית ולא לגבי סוגי שמנים אחרים, כמו: שמן גליצרין, שמן חמניות, שמן תינוקות וכדומה). 

אבזרים 

3 כוסות שקופות זהות 

3 מבחנות זהות 

גושי פלסטלינה - להעמיד בהם את המבחנות 

קנקן מים 

כלי מדידה לנוזלים 

כוס שמן זית 

1/4 כוס יין 

1/4 כוס מיץ תפוזים 

1/4 כוס מיץ תפוזים 

שמן - נמהל או נפרד?

הפעילות 

נמלא 4 כוסות שקופות זהות במים עד למחציתן. 

נמלא 4 כוסות שקופות זהות נוספות עד מחציתן בחומרים הבאים: בכוס הראשונה - מיץ תפוזים, בשנייה - יין, בשלישית - חלב וברביעית - שמן זית. 

נבקש מהילדים לתאר את הנוזלים שבכל אחת מהכוסות. 

נבקש מהילדים לשער מה יקרה בכל כוס מים, אשר נשפוך לתוכה חומר שונה? 

נרשום את השערות הילדים ונאפשר להם להתנסות. 

נבקש מהילדים לשער מה יקרה בכל אחת מהכוסות, כאשר נבחש היטב בכפיות את הנוזל שבה? 

נרשום את השערות הילדים ולאחר מכן נאפשר להם להתנסות . 

כתוצאה מההתנסות יאוששו/יפריכו הילדים את השערותיהם ויסיקו מסקנות. 

נבקש מהילדים לנסות לבחוש בשנית, בטרם יבחשו, לבקשם לשער מה יקרה? 

נבקש מהילדים לנסות להוציא בעזרת כף את כל אחד מהחומרים מתוך המים. 

חשוב!

המסקנה היא רק לגבי אותם חומרים שנבדקו (אם השמן הוא שמן זית, המסקנה תהיה לגבי שמן הזית ולא לגבי סוגי שמנים אחרים, וכנ"ל לגבי הנוזלים שנבדקו).

אביזרים 

8 כוסות שקופות זהות 

4 כפות 

קנקן מים 

כלי מדידה לנוזלים 

1/2 כוס יין 

1/2 כוס מיץ תפוזים 

1/2 כוס שמן זית 

1/2 כוס חלב 

האם אפשר לצייר באמצעות זיתים?

הפעילות 

נגיש לילדים צלוחית עם זיתים לא מעובדים מאותו סוג. 

נגיש לילדים ניירות מסוגים שונים אך בגדלים שווים, רצוי גם באותו הצבע - בריסטול, פרגמנט, ניר4A, נייר עיתון, נייר משי וכדומה. 

נציע לילדים לצייר בעזרת הזית על גבי הניירות. 

נבקש מהילדים לשער מה יקרה לציור לאחר פרק זמן (שעה - שעתיים)? 

נרשום את השערותיהם. 

לאחר כשעתיים נחזור על ההשערות ששיערו הילדים ונאושש או נפריך את ההשערה. 

